Tre mænd i alderen 21 til 37 år er i dag blevet sigtet for vold mod en 34-årig kvinde, der blev fundet blødende og bevidstløs i Hobro.

En 34-årig kvinde blev lørdag tidligt morgen fundet blødende og bevidstløs i Adelgade, Hobros gågade, ud for nummer 58. Kvinden var blevet udsat for grov vold og blev hurtigt bragt til hospitalet. Politiets efterforskning fik dem hurtigt på sporet af tre mænd i alderen 21 til 37 år, der tidligere i dag blev afhørt. Det fortæller politikommisær Preben Møller fra Nordjyllands Politi. Efterfølgende er de tre mænd blevet løsladt igen med en sigtelse for vold, som de snart kommer i retten for. Ifølge Preben Møller er der ingen tvivl om de unge mænds skyld, og han regner med, at de nok skal blive dømt, når de kommer for retten. Kvinden befinder sig endnu på hospitalet, men hendes tilstand er uvist.